Seldsame tweeling olifantjies opgemerk | Maroela Media
Die tweeling by hul ma (Foto: Susanta Nanda/Twitter)
Die tweeling is Woensdag in die Minneriya-park, ongeveer 200 km noordoos van Colombo. Die twee het saam aan dieselfde ma gedrink.
Natuurbewaarders vermoed die twee olifante is tussen drie en vier weke oud.
Tharaka Prasad, direkteur-generaal vir die departement van natuurbewaring, het gesê beamptes het die twee van ŉ afstand dopgehou en kan met vrymoedigheid bevestig hulle is ŉ tweeling.
Die bekende natuurbewaarder Sumith Pilapitiy het Maandag ook gesien hoe die twee aan dieselfde koei drink. Hy het ook gesê hy is redelik seker hulle is ŉ tweeling.
DNS-toetse sal op die trop se mis gedoen word om dit te bevestig. As hulle ŉ tweeling is, sal dit die eerste keer wees dat ŉ tweeling saam met hul ma in Sri Lanka opgemerk word.
Die tweeling is opgemerk naby aan die gebied waar sewe olifante in September gevrek het, vermoedelik ná plaaslike boere hulle gif ingegee het. Sowat 200 olifante word elke jaar op die eiland doodgemaak, hoofsaaklik deur boere, wanneer die olifante op hul lande kom wei.
ŉ Tweeling is vroeër vanjaar ook by die Addo-olifant- nasionale park in die Oos-Kaap opgemerk. Veelvoudige geboortes verteenwoordig ongeveer 1% van olifantgeboortes en dit is dus ŉ baie seldsame gebeurtenis. Jan Smit het in Januarie 2020 foto’s van die tweeling by die Addo-olifantpark geneem en dit op Facebook gedeel:
Apparently very rare but occasionally elephants do have twins. These were taken at Addo Elephant park in January 2020
Posted by Jan Smit on Wednesday, 19 February 2020
Dis wreed om enige dier te vergiftig of te stroop maar veral olifante, hulle is ou wyses met goed ontwikkelde gevoelens, hulle treur oor hulle dooies.
Die natuur bly maar pragtig. Dan wil hulle sê daar is geen God en Skepper nie!!!
Ag is dit nie te mooi nie. Die Here se handewerk is altyd so asemrowend mooi vir my. Hoe vergiftig mens so statige dier gaan my verstand te bowe. Maar nou ja… Die mens ????